《送郑舜举赴阙》
宋代·陈棣

备员无补见丝毫，幸喜为官似马曹。
每许芜音持布鼓，更容劣技试铅刀。
兼收屡赐百金诺，借重终期一字褒。
廊庙他时应有待，誓将么麽寄钧陶。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。